કાર્યક્રમનું દિપ પ્રગટાવી અધ્‍યક્ષસ્‍થાનેથી સહકાર રાજ્‍ય મંત્રીશ્રી ઇશ્વરસિંહ પટેલે જણાવ્‍યું હતું કે, હાલના વડાપ્રધાન શ્રી નરેન્‍દ્રભાઇ મોદીએ જે તે વખતે રાજ્‍યના મુખ્‍યમંત્રીના કાર્યકાળ દરમ્‍યાન જ્‍યોતિગ્રામ યોજના અમલમાં મુકેલ જેના થકી આજેય છેવાડાના ગામડામાં વસતા લોકો વ્‍યવસાય કરી શકે છે. જ્‍યોતિ ગ્રામ યોજનાએ સમગ્ર દેશમાં ગુજરાતમાં જ સૌથી પહેલાં અમલ થયેલો. તે જ રીતે રાજ્‍યના મુખ્‍યમંત્રીશ્રી વિજયભાઇ રૂપાણીએ છેવાડાના ગરીબ લોકોની ચિંતા કરીને તેમને મદદરૂપ કઇ રીતે થઇ શકીએ તે માટે રાજ્‍યના તમામ પ્રજાજનોને વીજ સુવિધા પ્રાપ્‍ત થાય તેમજ દરેક વ્‍યક્‍તિને વીજ જોડાણ પુરૂં પાડવાના રાહતના પગલાં તરીકે માફી યોજના ૨૦૧૭ અમલમાં લાવેલ છે.